CELEX: E2008C0299
Language: el
Date: 2008-05-21 00:00:00
Title: Απόφαση της Εποπτεύουσας Αρχής της ΕΖΕΣ αριθ. 299/08/COL, της 21ης Μαΐου 2008 , για την έγκριση του προγράμματος ελέγχου και εξάλειψης της βακτηριακής νεφρίτιδας που υπέβαλε η Νορβηγία

25.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/16
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 299/08/COL
   της 21ης Μαΐου 2008
   για την έγκριση του προγράμματος ελέγχου και εξάλειψης της βακτηριακής νεφρίτιδας που υπέβαλε η Νορβηγία
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 109 και το πρωτόκολλο 1 αυτής,
   τη συμφωνία μεταξύ των κρατών μελών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 αυτής,
   την πράξη που αναφέρεται στο σημείο 4.1.5 του κεφαλαίου Ι του παραρτήματος Ι της συμφωνίας ΕΟΧ,
   
      Οδηγία 91/67/ΕΟΚ του Συμβουλίου σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας,
   
   όπως τροποποιήθηκε, και ιδίως το άρθρο 12 αυτής,
   την πράξη που αναφέρεται στο σημείο 4.2.79 του κεφαλαίου I του παραρτήματος Ι της συμφωνίας ΕΟΧ,
   
      Απόφαση 2004/453/ΕΚ της Επιτροπής, της 29ης Απριλίου 2004, για την εφαρμογή της οδηγίας 91/67/ΕΟΚ του Συμβουλίου όσον αφορά τη λήψη μέτρων για την καταπολέμηση ορισμένων ασθενειών ζώων υδατοκαλλιέργειας, όπως τροποποιήθηκε,
   
   Εκτιμώντας ότι:
   η Νορβηγία κατήρτισε πρόγραμμα ελέγχου με στόχο την εξάλειψη της βακτηριακής νεφρίτιδας, η οποία είναι μία από τις ασθένειες που απαριθμούνται στο παράρτημα A, στήλη 1, κατάλογος III της οδηγίας 91/67/ΕΟΚ του Συμβουλίου,
   οι ελάχιστες προϋποθέσεις για εθνικά προγράμματα ελέγχου και εξάλειψης της βακτηριακής νεφρίτιδας ορίζονται στο παράρτημα II, κεφάλαιο Ι της απόφασης 2004/453/ΕΚ της Επιτροπής,
   στις 4 Ιανουαρίου 2007, η Νορβηγία υπέβαλε για έγκριση στην Εποπτεύουσα Αρχή της ΕΖΕΣ (εφεξής η Αρχή) το πρόγραμμά της για τον έλεγχο και την εξάλειψη της βακτηριακής νεφρίτιδας,
   με επιστολή της 10ης Ιανουαρίου 2008 και σύμφωνα με το άρθρο 12 της οδηγίας 91/67/ΕΟΚ του Συμβουλίου, η Νορβηγία υπέβαλε αίτηση για έγκριση του εθνικού της προγράμματος ελέγχου και εξάλειψης της βακτηριακής νεφρίτιδας με στόχο την επίτευξη απαλλαγής από την ασθένεια,
   η Αρχή, σε στενή συνεργασία με την Επιτροπή των Ευρωπαϊκών Κοινοτήτων εξέτασε το νορβηγικό πρόγραμμα ελέγχου και εξάλειψης,
   η εξέταση δείχνει ότι το πρόγραμμα που υπέβαλε η Νορβηγία πληροί τις ελάχιστες προϋποθέσεις για προγράμματα ελέγχου και εξάλειψης που ορίζονται στο κεφάλαιο I του παραρτήματος II της απόφασης 2004/453/ΕΚ της Επιτροπής και ως εκ τούτου δύναται να εγκριθεί,
   η Αρχή, με την απόφασή της 272/08/COL, παρέπεμψε το ζήτημα στην κτηνιατρική επιτροπή της ΕΖΕΣ η οποία επικουρεί την Αρχή,
   τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ η οποία επικουρεί την Αρχή,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Το πρόγραμμα ελέγχου και εξάλειψης της βακτηριακής νεφρίτιδας που υποβλήθηκε από τη Νορβηγία εγκρίνεται.
            
         
               2.
            
            
               Η παρούσα απόφαση αρχίζει να ισχύει στις 21 Μαΐου 2008.
            
         
               3.
            
            
               Η παρούσα απόφαση απευθύνεται στη Νορβηγία.
            
         
               4.
            
            
               Το αυθεντικό κείμενο της παρούσας απόφασης είναι στην αγγλική γλώσσα.
            
         
      Βρυξέλλες, 21 Μαΐου 2008.
      
         
            Για την Εποπτεύουσα Αρχή της ΕΖΕΣ
         
         Per SANDERUD
         
         
            Πρόεδρος
         
         Kristján Andri STEFÁNSSON
         
         
            Μέλος της Αρχής